Griza frankolino

La Griza frankolino (iam nomata Griza perdriko, sed ne konfuzinda kun la eŭropa Griza perdriko) Francolinus pondicerianus estas birdo de la familio de Fazanedoj de la ordo de Kokoformaj. Ĝi troviĝas en ebenaĵoj kaj plej sekaj partoj de Suda Azio. Ili troviĝas en malfermaj terkultivejoj same kiel ĉe arbustaro; ties loka nomo tiitar baziĝas sur ties alvokoj, laŭta kaj ripetata Ka-tee-tar...tii-tar kiu estas produktata de unu aŭ pliaj birdoj samtempe. La termino tiitar povas ankaŭ aludi al aliaj perdrikoj aŭ koturnoj. Dum la reprodukta sezono alvokantaj maskloj allogas rivalojn kaj tiele oni uzas falsaĵojn por kapti tiujn birdojn ĉefe por kokolukto.

 Aspekto 
eta|maldekstra|Paro ĉe Raĝasthano, Barato

La Griza frankolino estas tute strieca kaj ties vizaĝo estas pala kun fajna nigra bordo de la pala gorĝareo. La ununura simila specio estas la Bunta frankolino, kiu havas ruĝecan suban ventron. La masklo povas havi ĝis 2 spronojn dum inoj kutime ne. Subspecio mecranensis estas pli pala kaj troviĝas en arida nordokcidenta Barato, Pakistano kaj pli okcidente. Subspecio interpositus estas pli malhela kaj intermeza troviĝanta en norda Barato. La nomiga raso en suda duoninsula Barato havas populaciojn kun pli malhelruĝecaj gorĝo, superokulo kaj estas pli bruna.

Ili estas malfortaj flugantoj kaj flugas mallongdistance, kaj fuĝas al subkreskaĵaro. Dumfluge ili montras brunan voston kaj malhelajn unuarangajn.

La raso de Srilanko ricevas foje la nomon ceylonensis aŭ estas konsiderata kiel apartenanta al la nomiga.

 Habitato kaj distribuado 
La Griza frankolino kutime manĝas ĉe nuda grundo aŭ ĉe malalta herbejo en arbustaro kaj malferma kamparo kaj rare troviĝas sub altitudo de 500 m super marnivelo en Barato, kaj sub 1,200 m en Pakistano. La distribuado estas sude de la montetoj de Himalajo okcidenten al la valo de Induso kaj orienten al Bengalo. Ĝi troviĝas ankaŭ en nordokcidenta Sri-Lanko. Troviĝas enmetitaj populacioj en Andamanoj kaj Ĉagosoj insularoj. Ili estis enmetitaj en Nevado en Usono kaj Havajo, kun kelkaj aliaj specioj de frankolinoj.  

 Kutimaro kaj ekologio 
eta|maldekstra| ĉe Nacia Parko Keoladeo, Bharatpur, Raĝastano, Barato.
eta|alvoko de Griza Frankolino registrita en Pune, Barato.
eta|Sonogramo de alvoko de Griza frankolino.

La laŭtaj alvokoj de tiuj birdoj estas komune aŭdataj matene. Paroj de birdoj engaĝiĝas en duetaj alvokoj. La ina alvoko estas a tii...tii...tii ripete kaj foje kila..kila..kila kaj la respondanta alvoko duetas katiila..katiila..katiila. Ili estas kutime vidataj en malgrandaj grupoj.

eta|Kaptiva allogilo

La ĉefa reprodukta sezono estas aprilo al septembro kaj la nesto estas kaŝita skrapaĵo surgrunda. La nesto povas esti foje farata super grunda nivelo en niĉo en muro aŭ roko. La ovaro estas de 6 al 8 ovoj sed ankaŭ oni konstatis pli grandajn ovarojn. 

Manĝo inkludas semojn, granon same kiel insektoj, ĉefe termitoj kaj skaraboj (ĉefe de Tenebrionedoj kaj Karabedoj). Ili povas foje preni pli grandajn predojn kiaj serpentoj.

Ili ripozas en grupoj en malaltaj dornarboj.

Kelkaj specioj de plumakaroj kaj sangoparazitoj estis priskribitaj el tiu specio.

 Statuso 
Ili estas ĉasataj en multe de sia teritorio uzante malaltajn retojn kaj facile kaptataj uzante alvokajn kaptallogilajn birdojn.

 En kulturo 
eta|maldekstra|La spronoj de la masklo. El Le Messurier, 1904.

Tiu specio estis dumlonge enhejmigita en areoj de norda Barato kaj Pakistano kie ĝi estas uzata por kokolukto. La bredataj birdoj povas esti 500-600 g pezaj, kompare kun la 250 g de la naturaj birdoj. Ili estas zorge permane bredataj kaj povas iĝi tiom fidaj kiom maskota hundo.

Kelkaj aŭtoroj priskribis la kuradon de tiuj birdoj kiel propre gracia:

John Lockwood Kipling, patro de Rudyard Kipling verkis pri tiu kaj pri aliaj perdrikoj kia la Ĉukaro:

 Referencoj 

 Aliaj fontoj 


 Johnson, J Mangalaraj (1968) Grey Partridge abandoning nest on removal of grass cover over its path to nest. Indian Forester 94:780.
 Davis,G (1939) On Indian Grey and Black Partridges (Francolinus pondicerianus and Francolinus francolinus). Avicult. Mag., 5 4(5):148-151.
 Gabriel, A (1970) Some observations on the Ceylon Grey Partridge. Loris 12(1):60-62.

 Sharma, IK (1983) The Grey Partridge (Francolinus pondicerianus) in the Rajasthan desert. Annals Arid Zone. 22(2), 117-120.
 Soni, VC (1978) Intersexuality in the Gray Partridge. Game Bird Breeders Avicult. Zool. Conserv. Gaz. 27(7), 12-13.
 Hartert, E (1917) Notes on game-birds. VII. The forms of Francolinus pondicerianus. Novit. Zool. 24, 287-288.
 Purwar, RS (1975) Anatomical, neurohistological and histochemical observations on the tongue of Francolinus pondicerianus (grey partridge or safed teeter). Acta Anat. 93(4):526-33.
 Purwar, RS (1976) Neuro-histochemical observations on the pancreas of Francolinus pondicerianus (grey partridge or safed teeter) as revealed by the cholinesterase technique. Z. Mikrosk. Anat. Forsch. 90(6):1009-16.

 Eksteraj ligiloj 

 Birdobredado 
 Public domain photographs
 En Sri-Lanko 
 UMMZ specimeno

Kategorio:Kokoformaj
Kategorio:Fazanedoj
Kategorio:Birdoj de Azio